Brentfeltet

Brentfeltet er et oljefelt 185 km nordøst for Skottland i britisk sektor av Nordsjøen. Feltet ble oppdaget i 1971 og kom i produksjon i 1976. Det er fire plattformer på feltet, Brent A-D. Navnet stammer fra den gang Shell oil døpte felt etter fuglearter. Brentfeltet ble oppkalt etter «Brent goose» eller ringgås på norsk.

Brent er det hittil største oppdagede britiske petroleumsfelt. Oljen føres i rørledningen Brent System til Sullom Voe på Shetland. Gass og kondensat går i rørledningssystemet FLAGS (Far North Liquids and Associated Gas System) til St. Fergus, Skottland. Her utskilles kondensat, som føres i rør til Mossmoran, Skottland for separering og videreforedling.

Se også
Liste over olje- og gassfelt på britisk kontinentalsokkel

Referanser 

Britiske olje- og gassfelter
Energi i Skottland